Gulistan Annaklıcheva

Gúlistan Ahmedovna Annaklichyeva (Qaraqalpaqstan, Ózbekstan SSR, SSSR, 1948-jıl)  — ózbek jurnalisti, jazıwshısı, shayırası, awdarmashısı hám siyasatshısı, Qaraqalpaqstan xalıq shayırası, «Qaraqalpaqstan tańı» (russha «Рассвет Каракалпакстана») hám «Qaraqalpaq ádebiyatı» (russha «Каракалпакская литература») gazetalarınıń bas redaktorı, Ózbekstan Respublikası Oliy Májilisi senatorı.

 Ómiri 
Gúlistan Ahmedovna 1948-jılda tuwılǵan. Tórtkúl qalasındaǵı 11-sanlı orta mektepti, 1973-jılda Tashkent Mámleketlik universitetiniń jurnalistika fakultetin tamamlaǵan. Keyin ol Ukraina Kommunistlik partiyası Oraylıq Komiteti qasındaǵı Joqarı partiya mektebinde oqıǵan.

2015-jıl yanvar ayınan baslap Gúlistan Ahmedovna Ózbekstan Respublikası Oliy Májilisi aǵzası (senatorı), 2018-jıldan baslap Ózbekstan Respublikası Oliy Majilisi Senatınıń Byudjet hám ekonomikalıq reformalar komitetiniń aǵzası, «Qaraqalpaqstan tańı» gazetasınıń bas redaktorı bolıp islegen. 2020-jıldan Ózbekstan Respublikası Oliy Májilisi Senatınıń Qorǵaw hám qawipsizlik máseleleri komiteti aǵzası, «Qaraqalpaq ádebiyatı» gazetasınıń bas redaktorı lawazımlarında óz iskerligin júrgizgen.

 Dóretiwshiligi 
40 qa jaqın poeziyalıq hám prozalıq kitapları, qosıqları, gúrrińleri, ocherkleri baspadan shıqqan. 2002-jılda Gúlistan Ahmedovna «Jáhán xalıqları kórkem-óneri» awqamı keńesi qararı menen «Jáhán xalıqları kórkem-óneri laureatı» menen sıylıqlanǵan. Shayıranıń saylandı shıǵarmaları 2002-jılda Turkiyadaǵı qosıqlar almanaxında, 2004-jılda Germaniyadaǵı Shıǵıs shayırları qosıqlar toplamı-almanaxında, 2010-jılda bolsa onıń publicistikalıq dóretpeleri hám qosıqları Moskvadaǵı «Dúnya xalıqlarınıń jaratılıwı» gazetasında jarıq kórgen.

Gúlistan Ahmedovna Aleksandr Blok, Anna Ahmatova qosıqların ózbek tilinen qaraqalpaq tiline, qaraqalpaq tilinen ózbek tiline awdarmalaǵan.

 Sıylıqları 

 2002-jıl — Moskvadaǵı «Jáhán xalıqları kórkem óneri» awqamı basqarıwı qararı menen «Jáhán xalıqları kórkem óneri laureatı» menen sıylıqlanǵan.

 Derekler 
Kategoriya:Ózbekstanlı jurnalistler
Kategoriya:Ózbekstan senatorları
Kategoriya:Qaraqalpaqstanlılar

Kategoriya:Berdaq atındaǵı Qaraqalpaqstan Respublikası mámleketlik sıylıǵınıń laureatları
Kategoriya:Tórtkúl rayonında tuwılǵanlar